**PRÍDAVNÉ MENÁ**

* plnovýznamový slovný druh
* ohybný slovný druh (môžeme ich skloňovať)
* označujú vlastnosti osôb, zvierat a vecí
* pýtame sa na ne otázkami: *Aký? Aká? Aké?*
* najčastejšie stoja pri podstatnom mene, ktoré rozvíjajú: malé dieťa
* s podstatným menom sa zhodujú v rode, čísle a páde: o malom dieťati – str.r., sg., L

**DELENIE PRÍDAVNÝCH MIEN**

**1. VLASTNOSTNÉ**

* týkajú sa vlastností osôb, zvierat a vecí
* pýtame sa na ne otázkami: Aký? Aká? Aké?
* delíme ich na 2 druhy:

1. **AKOSTNÉ –** pomenúvajú vlastnosť, napr. široký

* vieme ich stupňovať (1. stupeň: široký, 2. stupeň: širší, 3. stupeň: najširší)
* majú antonymá = protiklady, napr. malý veľký
* patria sem aj farby (biela, modrá...)

B) **VZŤAHOVÉ** - vyjadrujú istý vzťah (vzťahujú sa na nejaké podst. meno), napr. drevo – drevený, drevený = taký, ktorý je vyrobený z dreva),

* nedajú sa stupňovať
* nemôžeme k nim tvoriť protiklady
* vlastnostné príd. mená skloňujeme podľa vzorov **pekný** a **cudzí –** vzory nám pomáhajú pri pravopise

**2. PRIVLASTŇOVACIE**

* vyjadrujú vlastnícke vzťahy
* pýtame sa na ne otázkami: Čí? Čia? Čie? Jankin, Ferkov, včelí
* skloňujú sa podľa vzorov **matkin, otcov, páví**

**STUPŇOVANIE AKOSTNÝCH PRÍD. MIEN**

* **má 3 stupne**
* väčšina príd. mien má **pravidelné stupňovanie:**

1. **stupeň: milý rýchly široký**
2. **stupeň: milší rýchlejší širší**
3. **stupeň: najmilší najrýchlejší najširší**

* **nepravidelné stupňovanie majú: malý, veľký, dobrý, zlý, pekný**

1. **stupeň: malý veľký dobrý zlý pekný**
2. **stupeň: menší väčší lepší horší krajší**
3. **stupeň: najmenší najväčší najlepší najhorší najkrajší**

**Vzory pekný a cudzí**

**Vzor pekný – podľa tohto vzoru sa skloňujú akostné a vzťahové príd. mená, ktoré majú pred príponou tvrdú alebo obojakú spoluhlásku**

**pekný, slabý, silný, múdry**

**sg.**

**N pekný muž**

**G bez pekného muža**

**D peknému mužovi**

**A pekného muža**

**L o peknom mužovi**

**I s pekným mužom**

**pl.**

**N pekní muži**

**G bez pekných mužov**

**D pekným mužom**

**A pekných mužov**

**L o pekných mužoch**

**I s peknými mužmi**

**í – píšeme pri vzore pekný iba v N pl.**

**Vzor cudzí – podľa tohto vzoru sa skloňujú akostné a vzťahové prídavné mená, ktoré majú pred príponou mäkkú spoluhlásku**

**svieži, menší, svietiaci, blikajúci**

**sg.**

**N cudzí muž**

**G cudzieho muža**

**D cudziemu mužovi**

**A cudzieho muža**

**L o cudzom mužovi**

**I s cudzím mužom**

**pl.**

**N cudzí muži**

**G cudzích mužov**

**D cudzím mužom**

**A cudzích mužov**

**L o cudzích mužoch**

**I s cudzími mužmi**